Uragan

On ciclon tropical  o  uragan  a l’è on profónd center de bassa pression intorna al qual i vent pirlen e gh’è di fòrt precipitazion.

 Genesi e svilupp di ciclon tropicaj 
Al princippi on ciclon tropical a l’è ona ordinaria perturbazion tropical giamò attiva in su on oceano che la soa temperadura superficial l’è d’almànc 25°C, in su on strat marìn d’ona quaj desèna de meter de profonditàa. I ciclon tropicaj, tuttamanch, poden nò ingeneràss in su la fassa de 600-800 chilometri arent a l’equator indoe l’aria l’è pussée calda e ùmeda perché in corrispondenza de l’equator la forza che la fa spostà i còrp e donca anca i nivol e i perturbazion, o ben la Forza del Coriolis (ch’a l’è na fòrza aparènta caosàda del girament terrèster e l’è maggiora se l’è pussée alta l’è la latitudin) la gh’è minga. I ciclon tropicaj pòden nò ingenerass nanca a latitudin pussée alt, de già che el riscaldament l’è minor e la fòrbes del vent o ben la variazion de direzion e velocità del vent con la quòta, s’a l’è tròppa alta la pò provocànn el sò strlattament. 

 Formazion de on coeur cald 
El svaporament imponent in su i acqui di oceani, el pròvoca di mòti verticaj ascendent che la soa condensazion (quand che l’aria che la va su la vegn pussée frèggia) l’è inscì vigorosa che el calor sconduu che ‘l se libera el scalda l’aria inscì tant che la pò andà andà anmò su.   Se parla de coeur cald per via de la gran quantitàa de calor sconduu che ‘l se libera.

 Depression tropical 
drita|riquadrato|I uragan si foeurmen quand che l'energia liberada da la condensa del vapor in di corrent ascendent la càosa on ciclo indoe l’uragan el se auto-sgrandìss. L'aria la se scalda, e de conseguenza la va pussée su, e per quèst l’aumenta anca la condensa. L'aria che la ven foeura de la sommitàa de quèll "camìn" chi la torna giò de noeuv ind la forma de vent potent.

Come che l’aria la va su, sòta de lee la se ingnera ona depression profonda che la se tira adrée l’aria che la gh’hà intorna e la se mètt adrée a pirlà a spiràl  intorna del center de bassa pression. 

 La depression la se auto-esalta 
A on cèrt ponto la depression la ven inscì fòrta e i vent inscì svèlt che la fòrza centrifuga la tend a esaltà ancamò la depression. 

 Boriana tropical
Su la scima di mòti ascendent se ingenera la divergenza che la pizza semper pù el molinèll, inscì che ‘l ciclon el se esaltà ancamò. 

 Uragan
Quand che la velocità del vent l'è sora i 64 noeud a se  parla de Uragan.

 Caratteristich di Uragan 
drita|riquadrato|Struttura de on uragàn.
 on oeugg in del center del ciclon indoe ghe n’è pòch de nivol e ‘l vent  l’è quièt;
 di nivol a maestos a svilupp vertical (cumulonemb);
 di mòti ascendent e discendent (ascendent in di nivol e discendent in del’oeugg)   fànn vegnì in del’oeugg la tempradura pussée alta e la pression pussée bassa che in di nivol;
 RMW (ragg di vent massìm) - amalastant foeura de l’oeugg gh’è la zòna indoe i vent hinn pussée fòrt; ancasì intorna all’oeugg (15-60 km del center) se forma un mur de nivul, el ‘’mur del ciclon’’.
 fass a spiràl che gh’hann el sò center in del‘oeugg e ghe pirlen intorna a spiràl; adrèe a lor gh’hinn i mòti verticaj pussée fòrt, la convergenza massima al soeul e la divergenza massima in quòta. I nivol e i precipitazion hinn desponnùu adrèe a i fass a spiràl. 

 Classificazion di ciclon tropical 
Sòta i 64 noeud a se parla nò de uragan;

velocitàa di vent massima noeudkm/hEl nòmm<34<63,0Depression tropical24-6463,0-118,5Boriana tropical>64>118,5Uragan

I uragan hinn de sòlit classificàa con la ‘’scala Saffer- Simpson’’: 

CategoriaVelocità max in m/sVelocità max in noeudVelocità max in km/hPression Minima hPaEffètt macroscopich1 - Dagn minìm33-42,564-82119-153>980Dagn piccol a arbust, alberèll, edifizzi senza fondament, barch pussée piccol, a i insègn, a i tècc. Poden succed di inondazion domà arent a la còsta con salid minga maggior de vun meter e mèzz d’altèzza.2 - Dagn moderaa42,7-49,183-95154-177965-979On quaj alber el ven tràa foeura, gròss ris’c per i edifizzi de legn senza fondament, dagn a i finèster e a i tècc. I barch rompen i ligàmm a riva. Arent a la còsta pòden vèssegh di inondazion a comenzà de 2-4 or innanz del rivà de l’oeugg d’on’altèzza fin a 2,5 metri. Sfollàa i cà arent a la còsta.3 - Dagn estès49,4-57,797-112178-208945-964Alber tucc sfojàa e la pupart de lor anca tràa giò del vent. Edifizzi legger hinn tucc tràa giò, desquattàa i tècc, dagn a i ca’ arent a la còsta per via di mareggiàd. Giamò 3-5 or innanz che ‘l rivà el ciclon, inondazion de 4 meter de altèzza. Sfollàa i cà arent a la linea de còsta anca fin a 5 chilòmetri in del’entrotèrra se in pianura4 - dagn estrèmm58-69,7113-136209-251920-944Grave dagn a i edifizzi (tecc e mur portant); alber, arbust, insegn e cartèj stradal hinn tucc tràa giò. Inondazion de 6 meter de altèzza, arent a la còsta anca 5 or innanz del rivà del center del ciclon. Sfollàa i ca’ fin anca a 10 chilometri in del’entrotèrra, se in pianura5 - catastròfich>70>137>252<920Dagn gravissim a i edifizzi, che pòden anca vèss tràa giò; alber, arbust, inségn e cartèj stradal hinn tucc tràa giò. Inondazion de 6 meter de altèzza, arent a la còsta anca 5 or innanz del rivà del center del ciclon. Sfollàa i ca’ fin anca a 16 chilometri ind l’entrotèrra, se in pianura  

Se sorapù gh’è anca ona scala Australiana: 
Scala AustralianaVelocità max in noeudVelocità max in km/h135-5063-90251-6991-125370-92126-165493-125166-2255>125>225  


 Zòn indoe succeden i uragàn 
miniatura|Zòn indoe hinn succedùu i uragàn del 1945 al 2006.   

 in del' Ocean Atlantich: Atlantich settentrional, gòlfo del Mèssico, Mar di Caraibi, Atlantich meridional (domà raramént);
 in del' Ocean Pacifich: dal Mèssico fin al continént asiatich comprés el Mar de la Cina, Sud tra il 120° e il 142° òvest de longitudin e mar intorna de l’Australia;
 in del' Ocean Indian: Nòrd, gòlfo del Bengala e Mar Arabich, Sud da l’Africa fino al 142° grado èst de longitudin. 

 Riferiment 

Categoria:Meteorologia
Categoria:Fenomen meteorologegh de media scala